CELEX: 32021R0427
Language: sk
Date: 2021-03-10 00:00:00
Title: Vykonávacie nariadenie Komisie (EÚ) 2021/427 z 10. marca 2021, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje účinná látka 24-epibrassinolid ako látka s nízkym rizikom a ktorým sa mení vykonávacie nariadenie Komisie (EÚ) č. 540/2011 (Text s významom pre EHP)

11.3.2021   
               
               
                  SK
               
               
                  Úradný vestník Európskej únie
               
               
                  L 84/21
               
            
         VYKONÁVACIE NARIADENIE KOMISIE (EÚ) 2021/427
         z 10. marca 2021,
         ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje účinná látka 24-epibrassinolid ako látka s nízkym rizikom a ktorým sa mení vykonávacie nariadenie Komisie (EÚ) č. 540/2011
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 13 ods. 2 v spojení s článkom 22 ods. 1,
         keďže:
         
                     (1)
                  
                  
                     Spoločnosť Suntton GmbH predložila 28. apríla 2017 Rakúsku v súlade s článkom 7 ods. 1 nariadenia (ES) č. 1107/2009 žiadosť o schválenie účinnej látky 24-epibrassinolid.
                  
               
                     (2)
                  
                  
                     V súlade s článkom 9 ods. 3 uvedeného nariadenia Rakúsko ako spravodajský členský štát informovalo 30. mája 2017 žiadateľa, ostatné členské štáty, Komisiu a Európsky úrad pre bezpečnosť potravín (ďalej len „úrad“) o prijateľnosti uvedenej žiadosti.
                  
               
                     (3)
                  
                  
                     Spravodajský členský štát predložil 6. júna 2018 Komisii návrh hodnotiacej správy, ktorého kópiu zaslal úradu s hodnotením toho, či možno očakávať, že daná účinná látka spĺňa kritériá schválenia stanovené v článku 4 nariadenia (ES) č. 1107/2009.
                  
               
                     (4)
                  
                  
                     Úrad postupoval v súlade s článkom 12 ods. 1 nariadenia (ES) č. 1107/2009. V súlade s článkom 12 ods. 3 nariadenia (ES) č. 1107/2009 požiadal žiadateľa, aby členským štátom, Komisii a úradu poskytol doplňujúce informácie. Spravodajský členský štát predložil 22. októbra 2019 úradu hodnotenie doplňujúcich informácií vo forme aktualizovaného návrhu hodnotiacej správy.
                  
               
                     (5)
                  
                  
                     Úrad predložil 4. mája 2020 žiadateľovi, členským štátom a Komisii svoje závery (2) o tom, či možno očakávať, že účinná látka 24-epibrassinolid spĺňa kritériá schválenia stanovené v článku 4 nariadenia (ES) č. 1107/2009. Úrad svoje závery sprístupnil verejnosti.
                  
               
                     (6)
                  
                  
                     Komisia predložila 17. júla 2020 Stálemu výboru pre rastliny, zvieratá, potraviny a krmivá revíznu správu týkajúcu sa 24-epibrassinolidu a 4. decembra 2020 návrh nariadenia, ktorým sa 24-epibrassinolid schvaľuje.
                  
               
                     (7)
                  
                  
                     Žiadateľ mal možnosť predložiť k revíznej správe pripomienky.
                  
               
                     (8)
                  
                  
                     Zistilo sa, že v prípade jedného alebo viacerých reprezentatívnych použití minimálne jedného prípravku na ochranu rastlín s obsahom danej účinnej látky, a najmä použití, ktoré boli preskúmané a ktoré sú podrobne opísané v revíznej správe, boli kritériá schválenia stanovené v článku 4 nariadenia (ES) č. 1107/2009 splnené.
                  
               
                     (9)
                  
                  
                     Komisia sa ďalej domnieva, že 24-epibrassinolid je účinná látka s nízkym rizikom podľa článku 22 nariadenia (ES) č. 1107/2009. 24-epibrassinolid nie je látka vzbudzujúca obavy a spĺňa podmienky stanovené v bode 5.1 prílohy II k nariadeniu (ES) č. 1107/2009.
                  
               
                     (10)
                  
                  
                     Preto je vhodné schváliť 24-epibrassinolid ako látku s nízkym rizikom.
                  
               
                     (11)
                  
                  
                     V súlade s článkom 13 ods. 4 nariadenia (ES) č. 1107/2009 by sa príloha k vykonávaciemu nariadeniu Komisie (EÚ) č. 540/2011 (3) mala zodpovedajúcim spôsobom zmeniť.
                  
               
                     (12)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Schválenie účinnej látky
            Účinná látka 24-epibrassinolid špecifikovaná v prílohe I sa schvaľuje za podmienok stanovených v uvedenej prílohe.
         
         
            Článok 2
            Zmeny vo vykonávacom nariadení (EÚ) č. 540/2011
            Príloha k vykonávaciemu nariadeniu (EÚ) č. 540/2011 sa mení v súlade s prílohou II k tomuto nariadeniu.
         
         
            Článok 3
            Nadobudnutie účinnosti
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 10. marca 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (Ú. v. EÚ L 309, 24.11.2009, s. 1).
         
            (2)  Európsky úrad pre bezpečnosť potravín; Záver z partnerského preskúmania účinnej látky 24-epibrassinolid z hľadiska posúdenia rizika pesticídov. Vestník EFSA (EFSA Journal) (2020) 6123 https://doi.org/10.2903/j.efsa.2020.6132. K dispozícii online: www.efsa.europa.eu.
         
            (3)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).
      
      
         
            PRÍLOHA I
            
                        Všeobecný názov, identifikačné čísla
                     
                     
                        IUPAC názov
                     
                     
                        Čistota (1)
                        
                     
                     
                        Dátum schválenia
                     
                     
                        Schválenie platí do
                     
                     
                        Osobitné ustanovenia
                     
                  
                        24-epibrassinolid
                        CAS č.: 78821-43-9
                        CIPAC č.: neuvádza sa
                     
                     
                        (3aS,5R,6S,7aR,7bS,9aS,10R,12aS,12bS)-10-((2S,3R,4R,5R)-3,4-dihydroxy-5,6-dimetylheptán-2-yl)-5,6-dihydroxy-7a,9a-dimetylhexadekahydro-3Hbenzo[c]indeno[5,4-e]oxepín-3-ón
                     
                     
                        ≥ 900 g/kg
                     
                     
                        31. marca 2021
                     
                     
                        31. marca 2036
                     
                     
                        Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery revíznej správy zo 4. decembra 2020, a najmä jej dodatky I a II.
                     
                  
               (1)  Ďalšie podrobnosti o identite a špecifikácii účinnej látky sú uvedené v revíznej správe.
         
      
      
         
            PRÍLOHA II
            V časti D prílohy k vykonávaciemu nariadeniu (EÚ) č. 540/2011 sa dopĺňa táto položka:
            
               
                           č.
                        
                        
                           Všeobecný názov, identifikačné čísla
                        
                        
                           IUPAC názov
                        
                        
                           Čistota (1)
                           
                        
                        
                           Dátum schválenia
                        
                        
                           Schválenie platí do
                        
                        
                           Osobitné ustanovenia
                        
                     
                           „27
                        
                        
                           24-epibrassinolid
                           CAS č.: 78821-43-9
                           CIPAC č.: neuvádza sa
                        
                        
                           (3aS,5R,6S,7aR,7bS,9aS,10R,12aS,12bS)-10-((2S,3R,4R,5R)-3,4-dihydroxy-5,6-dimetylheptán-2-yl)-5,6-dihydroxy-7a,9a-dimetylhexadekahydro-3Hbenzo[c]indeno[5,4-e]oxepín-3-ón
                        
                        
                           ≥ 900 g/kg
                        
                        
                           31. marca 2021
                        
                        
                           31. marca 2036
                        
                        
                           Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery revíznej správy zo 4. decembra 2020, a najmä jej dodatky I a II.“
                        
                     
            
               (1)  Ďalšie podrobnosti o identite a špecifikácii účinnej látky sú uvedené v revíznej správe.